
I. 

Afdelingernes  Forsyning  med  Telefon¬ 
materiel.  Almindelige  Bestemmelser 
for  dets  Vedligeholdelse. 

1.  Hver  Liniebataillon  er  udrustet  med: 

8  Felttelefoner  med  Tilbehør, 

8  Lygter, 

16  Kabeltromler  med  Tilbehør 
samt  som  Reserve 

8  Ruller  Feltkabel  å  500  m. 

2.  1  Felttelefon  med  Tilbehør  bestaar  af: 

1  Telefonapparat  i  en  Lædertaske,  der  til¬ 
lige  indeholder: 

1  Fangsnor, 

1  Jordspyd, 

1  Jordledning, 

1  Kalot  med  Hagebaand  og 
1  Blokbog. 

1  Kabeltromle  med  Tilbehør  bestaar  af  : 

1  Tromle  med  500  m.  let  Feltkabel  i  en 
Lædertaske,  der  tillige  indeholder: 

1  Haandtag, 

1  Haandsving, 

1  Bidetang, 

1  Rulle  Isolerbændel  og 

2  korte  Stykker  Ledninsr. 

3.  Materiellet  skal  behandles  varsomt  og  holdes 
omhyggelig  rent  for  Støv  og  Snavs.  I  Regn-  og 
Snevejr  skal  Laaget  paa  Felttelefonens  Lædertaske 
være  klappet  ned. 

4.  Kabelbrud  og  slidte  Steder  paa  Kablet  kan 
repareres  af  Afdelingernes  Telefonpersonale  (jfr. 
Pkt.  21  og  22),  andre  Istandsættelser  udføres  enten 
af  Afdelingens  Bøssemager  eller  ved  Hærens  Tøjhus. 

II. 

Beskrivelse  af  Telefonmateriellet. 
Prøve  af  Apparaterne. 

5.  Ved  Telefonapparatet  (Fig.  1)  mærkes: 
Mikrotelefonen  med 
Høretelefon, 

Siimmerknap, 

Talefjeder, 

Mikrofon  og 

Mundstykke  til  at  klappe  op, 

Mikrotelef  onsnøren , 

Hovedtelefonen, 

Hovedtelefonsnøren, 

Ledningsbrædtet,  paa  hvilket  sidder: 

4  Klemskruer  (1,  2,  3  og  4)  til  Befæstelse 
af  Fjernledninger, 

4  Omstillere,  hver  svarende  til  sin  Klem¬ 
skrue, 

1  Klemskrue  til  Jordledningen  og 
1  Omstiller  til  Hovedtelefonen, 

Rummet  (R,)  til  Kalot  og  Blokbog, 

Rummet  (R2)  til  Jordspyd  og  Jordledning, 

Rummet  (Rg)  til  Hovedtelefonen  med  Snøre  (rulles 
op  om  Hovedtelefonen)  og 
Elementet  (med  3  Volts  Spænding),  der  ligger  under 
Ledningsbrædtet. 

Mikrotelefonen  lægges  i  Tasken  med  Høretelefonen 
tilhøjre,  Mikrofonen  tilvenstre  og  med  Snøren  om¬ 
hyggeligt  viklet  op  paa  langs  af  Mikrotelefonstammen. 

6.  Baade  i  Høretelefonen  og  i  Hovedtelefonen  høres 
den  Tale  eller  den  Sumning,  som  modtages  fra  den 
fremmede  Station.  Lyden,  man  hører,  frembringes 
af  en  tynd  Blikplade,  som  sættes  i  Svingninger. 

Ved  Hjælp  af  Mikrofonen,  der  er  en  løs  indlagt 
Blikkapsel  med  Kulkorn,  afsendes  Talen.  Naar  man 
trykker  Talefjederen  ned,  slutter  man  Elementets 
Strøm  gennem  Mikrofonen,  saaledes  at  Mikrofonen 
kan  afsende  Tale. 

Summeren,  som  sættes  i  Virksomhed,  naar  man 
trykker  paa  Snmmerknappen  (hvorved  man  slutter 
Elementets  Strøm  gennem  Summeren),  frembringer 
en  summende  Lyd  ved,  at  et  Anker  svinger  hurtigt 
frem  og  tilbage.  Lyden  overføres  til  den  fremmede 
Station  paa  samme  Maade  som  Talen,  derimod  ikke 
ved,  at  den  fremmede  Summer  bringes  til  at  lyde. 

7.  Hver  af  de  4  Omstillere  er  mærket  med  en 
hvid  Streg  og  kan  indtage  følgende  Stillinger: 

a.  Talestillingen  (den  hvide  Streg  viser  mod 
Klemskruen).  Der  er  da  Forbindelse  mellem  den 
til  Klemskruen  fæstede  Fjernledning  og  selve  Telefon¬ 
apparatet.  2  Telefonapparater  forbundne  ved  en 
Fjernledning  kan  altsaa  tale  og  summe  sammen, 
naar  den  tilsvarende  Omstiller  paa  hvert  Apparat 
staar  i  Talestilling. 

b.  Gennemgangsstilling  (den  hvide  Streg  viser 
bort  fra  Klemskruen).  De  Fjernledninger,  hvis 
Nøgler  staar  saaledes,  har  Forbindelse  indbyrdes 
men  ikke  med  selve  Telefonapparatet*). 

c.  Nulstilling  (den  hvide  Streg  viser  mod  0).  Ål 
Forbindelse  til  vedkommende  Fjernledning  er  da 
afbrudt. 

Til  Vejledning  findes  der  paa  Ledningsbrædtet  et 
Stregrids,  der  viser  de  forskellige  Strømveje. 

8.  Ved  Hovedtelefonens  Omstiller  kan  man  sætte 
Hovedtelefonen  ind  (ja)  eller  ud  (nej)  af  Virksomhed. 
Grundstillingen  (naar  Hovedtelefonen  ikke  benyttes) 
er  >nej>.  I  øvrigt  har  Omstilleren  sin  væsentligste 
Betydning,  naar  Hovedtelefonen  eller  dens  Snøre  er 
i  Uorden,  i  hvilket  Tilfælde  det  er  nødvendigt  at 
skyde  Hovedtelefonen  ud,  da  man  i  modsat  Fald 
ikke  kan  høre  i  den  egentlige  Telefon. 

9.  Forbindelsen  mellem  2  Stationer  oprettes  ved, 
at  man  ved  en  Fjernledning  (Kabel)  forbinder  en 
Klemskrue  })aa  den  ene  Station  med  en  Klemskrue 
paa  den  anden  Station  og  tillige  tilvejebringer  Jord¬ 
forbindelse  paa  begge  Stationer. 

Jordforbindelsen  dannes  ved,  at  man  skruer  den 
ene  Ende  af  Jordledningen  fast  til  Apparatets  Jord¬ 
ledningsklemskrue  og  den  anden  Ende  til  Jord- 


•)  Aiim.  Forbindelse  mellem  2  Fjernledninger  kan  ogsaa 
tilvejebringes  ved,  at  de  2  Omstillere  stilles  i  Talestilling,  men 
i  saa  Fald  har  Fjernledningerne  ogsaa  Forbindelse  med  selve 
Telefonai)paratet. 

spydets  Klemskrue,  hvorefter  Jordspydet  stikkes  i 
Jorden.  Er  Jorden  fugtig,  opnaas  Forbindelse  let; 
er  den  tør,  maa  Spydet  stikkes  helt  ned  i  Jorden, 
eller  ogsaa  maa  man  holde  Stedet  fugtigt  med  Vand. 
Frossen  Jord  (Sne)  giver  daarlig  Forbindelse. 

10.  Der  kan  skelnes  mellem  et  indre  og  et  ydre 
Strømløb  (Fig.  4).  I  det  indre  befinder  Elementet, 
Mikrofonen,  Summeren  og  en  Induktionsspole  (den 
primære)  sig.  Induktionsspolen  overfører  Tale¬ 
strømmen  og  Summerstr ømmen,  der  begge  er  Veksel¬ 
strømme,  til  en  Induktionsspole  (den  sekundære)  i 
det  ydre  Strømløb  og  derfra  til  Fjernledningen, 
gennem  hvilken  de  føres  til  det  fremmede  Apparats 
Høretelefon  (altsaa  ikke  ind  i  dets  indre  Strømløb). 
I  det  vdre  Strømløb  befinder  den  sekundære  Induk- 
tionsspole.  Høretelefonen  og  Hovedtelefonen,  Jord¬ 
forbindelsen  og  Fjernledningen  sig.  Egentlig  skulde 
man  til  Telefonering  have  2  Fjernledninger,  for  at 
Strømløbet  kunde  blive  sluttet,  saaledes  som  man 
ogsaa  sædvanlig  har  ved  Bytelefoner,  men  for  at 
spare  Traad  ved  Felttelefonen,  lader  man  Jorden 
træde  i  Stedet  for  den  ene  Fjernledning. 

11.  Xaar  Kabeltromlen  (Fig.  2)  skal  bruges,  sættes 
Haandtaget  i  Krampen;  Haandsvmget  skydes  ned 
over  de  o  Tapper  og  drejes,  indtil  Laasen  smækker  i. 

12.  Kablet  bestaar  af  1  Kobbertraad,  der  særlig 
leder  Strømmen,  og  3  Staaltraade,  der  særlig  tjener 


til  at  gøre  Kablet  stærkt.  Traadene  er  dækkede  af 
en  isolerende  Overspinding. 

13.  Prøve  af  Apparaterne. 

Man  trykker  paa  Snmmerknappen.  Hvis  Sum¬ 
meren  ikke  lyder  eller  kun  lyder  meget  svagt,  er 
der  som  Eegel  noget  i  Vejen  med  Elementet,  der 
da  maa  ombyttes.  Er  man  i  Tvivl  om,  hvorvidt 
Summeren  er  kraftig  nok,  kan  man  ved  Hjælp  af 
et  Stykke  Ledningstraad  forbinde  en  af  Klem¬ 
skruerne  1—4:  med  Jordforbindelsens  Klemskrue, 
trykke  Summerknappen  ned  og  dreje  den  paa¬ 
gældende  Klemskrues  Omstiller  fra  Nulstilling  eller 
Gennemgangsstilling  hen  i  Talestilling.  I  samme 
Øjeblik  sluttes  det  ydre  Strømløb,  og  Summerlyden 
overføres  til  Høretelefonen,  hvorfor  den  høres  langt 
stærkere. 

Det  sidste  Forhold  kan  tjene  til  Prøve  af  et  Kabel. 
Man  lader  Kablet  træde  i  Stedet  for  ovennævnte 
Stykke  Ledningstraad  og  bruger  et  Stykke  Traad 
til  Forbindelse  mellem  Tromlens  Klemskrue  og 
Apparatets  ene  Klemskrue,  trykker  paa  Summer¬ 
knappen  og  drejer  Omstilleren  i  Talestilling.  Pivis 
Summeren  lyder  langt  stærkere,  idet  Omstilleren 
drejes,  er  der  Forbindelse,  d.  v.  s.  man  ved,  at 
Kablet  ikke  er  brudt.  Derimod  kan  der  være  andre 
Skader  paa  det,  f.  P]ks.  paa  Overspindingen ;  men 
det  kan  man  kun  undersøge  ved  at  rulle  det  af. 

Vil  man  være  sikker  {)aa,  at  Telefonapparaterne 
er  fuldstændig  i  Orden,  kan  man  for})inde  Appa¬ 
raterne  2  og  2  ved  2  Kabler,  af  hvilke  det  ene 

træder  i  Stedet  for  Jordforbindelsen  og  altsaa  skal 
sættes  til  Jordledningsklemskrnerne.  Derpaa  prøver 
man  at  tale,  høre  og  summe  med  Apparaterne. 

Da  Elementets  Kraft  udelukkende  tjener  til  at 
afsende  Tale  og  Sumning,  kan  den  Fejl,  at  man 
ikke  kan  høre  i  Telefonen,  ikke  skyldes  Mangler 
ved  eget  Element,  men  vel  Fejl  i  fremmed  Element. 

III. 

Betjening’  af  Telefonmateriellet. 

14.  En  Telefonpatrouille  paa  1  Fører  og  3  Mand 
er  udrustet  med  Telefonmateriel  til  2  Stationer. 

Til  1  Station  hører: 

1  Felttelefon  med  Tilbehør, 

1  Lygte, 

2  Kabeltromler  med  Tilbehør 
samt  som  Eeserve 

1  Rulle  Feltkabel  å  500  m. 

15.  Materiellet  bæres  saaledes: 


Felttelefon 

med  Tilbehør 

Kabeltromle 

med  Tilbehør 

Rulle  Felt¬ 
kabel  a  500  m. 

Lygte 

Føreren 

1 

1 

M  1 

1 

1 

>  2 

o 

iU 

1 

>  3 

2 

1 

Ialt 

2 

4 

2 

0 

4^ 

Hver  Mand  i  Patroiiillen  er  desuden  udrustet  i 
Overensstemmelse  med  »Norm  for  Enkeltmands¬ 
udrustning  ved  Mobilisering«  dog  uden  Tornyster, 
der  føres  paa  Bagagevognen.  Hver  Mand  har  kun 
60  Patroner. 

16.  Naar  Patrouillen  skal  bygge  en  Telefonlinie 
med  2  Stationer,  opretter  Føreren  og  Nr.  2  Udgangs- 
stationen,  medens  Nr.  1  og  3  bygger  Ledningen  og 
opretter  Endestationen,  eller  omvendt.  Er  Led¬ 
ningen  meget  lang,  kan  Nr.  1  blive  ved  Udgangs¬ 
stationen,  medens  de  o  andre  bygger  Ledningen. 

17.  Naar  en  Station  oprettes,  stilles  Telefonappa¬ 
ratet  paa  Jorden  eller  spændes  om  Livet  paa  Telefon¬ 
manden.  Jordforbindelse  dannes,  og  Kablets  fri 
Ende  skrues,  efter  at  være  ført  gennem  Tromlens 
Øje,  fast  til  en  af  Kleuiskruerne  1,  2,  3  eller  4  paa 
Telefonapparatet. 

Telefonapparatet  er  dannet  som  en  lille  Telefon¬ 
central,  der  kan  sættes  i  Forbindelse  med  4  andre 
Stationer. 

Naar  flere  Apparater  opstilles  ved  samme  Kom¬ 
mandoinstans,  maa  de  ikke  have  Jordledning  fælles. 

18.  Linieby gning en  foregaar  paa  følgende  Maade. 
Traaden  haspes  af,  idet  man  gaar  eller  løber  med 
Tromlen  bagud  i  højre  Haand  med  Haandtaget 
omtrent  vandret.  Da  Traaden  let  rives  over,  hvis 
den  strammes,  bør  man  lægge  den  i  en  svag  Bue 
mellem  Stationerne.  Der  maa  ikke  være  Kinker 
paa  Traaden.  For  at  Telefonapparatet  ikke  skal 

rives  over  Ende  af  Ryk  i  Traaden,  gør  man  bedst 
i  at  tage  Tørn  med  Traaden  om  en  Pløk  e.  1.  i 
Nærheden  af  Telefonen,  før  Traaden  sættes  til. 

Traaden  udlægges  paa  Jorden,  og  der  vælges  helst 
saadanne  Linier,  som  man  maa  antage  mindst  ud¬ 
satte  for  at  blive  betraadt  af  Tropperne. 

Naar  Ledningen  skal  krydse  en  Vej,  er  det  for- 
delagtigst  at  føre  den  f.  Eks.  gennem  en  Stenkiste 
under  denne.  Hvor  dette  ikke  kan  lade  sig  gøre, 
føres  den  over  Vejbanen  i  en  saadan  Højde,  at  en 
Rytter  kan  ride  under  den,  eller  ogsaa  graves  den 
ned  i  en  Rende,  som  dækkes  med  Græstørv.  Jern¬ 
baneskinner  føres  Traaden  ind  under. 

I  bratte  Sving  holdes  Traaden  om  fornødent  fast 
ved  Hjælp  af  Sten  eller  Pløkke,  for  at  den  ikke  skal 
rives  ud  af  Leje.  I  stærk  Blæst  fæster  man  den 
paa  lignende  Maade,  hvor  den  er  udsat  for  at  fanges 
af  Blæsten.  Jerngenstande  maa  hverken  lægges  oven 
paa  den  eller  bruges  til  at  binde  den  ved. 

Naar  Endestationen  naas,  standses  Afrulningen, 
selv  om  der  er  mere  Kabel  tilbage  paa  Tromlen, 
og  dennes  Klemskrue  forbindes  ved  et  kort  Lednings¬ 
stykke  med  Telefonapparatets  Klemskrue.  Er 
Tromlen  derimod  afviklet,  forinden  den  anden 
Station  naas,  tages  en  anden  Tromle  til  Hjælp, 
idet  den  fri  Kabelende  paa  denne  forbindes  med 
den  første  Tromles  Klemskrue. 

Naar  en  Tromle  hegges  paa  Jorden,  skal  Klem¬ 
skruen  vende  opad  for  ikke  at  give  ledende  For¬ 
bindelse  med  Jorden. 

Enhver  Kabelende,  som  fæstes  til  en  Klemskrue, 
skal  være  omhyggeligt  renskrabet.  Traaden  lægges 

om  Klemskruen  med  Uhret,  da  Skruen  ellers  vil 
søge  at  skyde  Traaden  bort  under  Fastskruningen. 

19.  Skal  Kablet  atter  rulles  op,  fattes  Tromlen 
med  venstre  Haand  omkring  Haandtaget,  og  Traaden, 
der  holdes  let  strammet,  rulles  op,  ved  at  man  gaar 
frem  mod  den  og  drejer  Haandsvinget  med  højre 
Haand.  Traaden  maa  ikke  slæbes  hen  over  Jorden. 
Under  Kamp  kan  Hensynet  til  Skjul  og  Dækning 
dog  gøre  det  nødvendigt,  at  man  hasper  Traaden 
til  sig;  i  Nødsfald  kappes  Traaden. 

% 

20.  Skulde  Traaden  springe  under  Inddragningen, 
bør  den  straks  istandsættes.  Er  der  ikke  Tid  hertil, 
knyttes  Enderne  sammen,  og  Inddragningen  fort¬ 
sættes,  men  det  skete  meldes  snarest  muligt  til 
Kompagniet  (Afdelingen),  for  at  Traaden  kan  blive 
istandsat  ved  første  Lejlighed. 

21.  Et  Kabel,  der  springer,  istandsættes  paa 

følgende  Maade  (Fig.  3).  5  cm.  af  hver  Kabelende 

skrabes  med  en  Kniv  ren  for  Overspinding.  Derpaa 
lægges  de  2  Ender  over  Kors,  og  hver  Tamp  snos 
fast  om  den  anden  Traads  Langtov.  Dernæst  om¬ 
vikles  hele  Brudstedet  med  Isolerbændel. 

22.  Slidte  Steder  paa  Kabler  udbedres  ved  Om¬ 
vikling  med  Isolerbændel.  I  Mangel  heraf  lægger 
man  Traaden  paa  Stene  eller  over  Stokke,  saa  at 
den  svæver  frit  i  Luften,  og  Afledning  hindres. 

23.  Stationstjenesten. 

Hver  Station  faar  Navn  efter  det  Kommando,  ved  • 
hvilket  den  er  oprettet,  samt  et  Kendingsbogstav 
inden  for  Gruppen. 

Inden  for  hver  Gruppe  Telefonforbindelser  (jfr, 
Pkt.  39)  fungerer  den  ved  det  højeste  Kommandoled 
værende  Telefonstation  som  Central,  og  Samtalen 
ordnes  af  den. 

Er  der  oprettet  flere  Telefonstationer  paa  samme 
Sted  (jfr.  Pkt.  39),  maa  Tjenesten  ved  disse  ordnes 
af  en  Befalingsmand,  helst  en  Offlcer. 

Stationen  maa  til  enhver  Tid  være  parat  til  Sam¬ 
tale.  En  Telefonist  skal  derfor  stedse  opholde  sig 
umiddelbart  ved  Apparatet,  og  Omstillerne^  der 
svarer  til  de  oprettede  Eorbindelser,  skal  staa  i 
Talestilling .  Under  Kamp  kan  det  anbefales,  særlig 
ved  de  i  forreste  Linie  oprettede  Stationer,  at  Tele¬ 
fonisten  til  Stadighed  bærer  Hovedtelefonen  for 
Øret;  Mikrotelefon  kan  da  være  hos  den  komman¬ 
derende. 

I  Stationens  umiddelbare  Nærhed  maa  der  være 
Ro,  og  ingen,  som  ikke  selv  taler,  maa  blande  sig 
i  Telefonistens  Betjening  af  Apparatet. 

Der  skal  helst  finde  direkte  Samtale  Sted  mellem 
de  kommanderende.  Er  dette  ikke  muligt,  maa 
Meddelelsen  gives  Telefonisten  til  Befordring  og 
da  skriftlig.  Er  Adressaten  i  saa  Tilfælde  ikke  selv 
ved  Modtagerapparatet,  maa  ^Meddelelsen  nedskrives 
paa  Modtagerstationen.  Dette  foregaar  i  Reglen  paa 
den  Maade,  at  den  ene  Mand  j)aa  Stationen  hører 
og  dikterer,  medens  den  anden  skriver.  Er  der 

kun  een  INIand  paa  Stationen,  kan  han,  da  Telefonen 
er  saa  højttalende,  at  man  kan  høre  Talen,  selv  om 
Høretelefonen  ikke  holdes  for  Øret,  lade  Hikro- 
telefonen  hænge  frit  om  Halsen,  saaledes  at  han 
har  begge  Hænder  fri  til  Nedskrivning  af  Medde¬ 
lelsen. 

En  mellem  2  Stationer  indledet  Samtale  maa  ikke 
afbrydes  af  Trediemand,  undtagen  naar  det  kan 
være  forbundet  med  Fare  for  det  heles  Vel  at  af¬ 
vente  dens  Tilendebringelse. 

For  at  undgaa  ufrivillige  Forstyrrelser  af  Samtaler, 
der  er  i  Gang,  skal  Telefonisten  paa  den  Station, 
fra  hvilken  en  Samtale  skal  indledes,  hver  Gang 
forinden  overtvde  sig  om,  at  Ledningen  er  fri. 

24.  Regler  for  Samtalen. 

Under  Samtalen  holdes  Mundstvkket  umiddelbart 
foran  Munden.  Talefjederen  skal  være  tiykket  ned, 
naar  man  selv  taler,  naar  man  hører,  slippes  den.  Der 
skal  tales  langsomt  og  tydeligt  uden  at  hæve  Stem¬ 
men. 

Kalden  og  Samtale  foregaar  i  øvrigt  efter  følgende 
Kegler. 


Afsenderstationen. 

Modtagerstationen. 

Modtagerstationens  Kendings- 

Melder  sig 

straks 

bogstav  gives  med  Summeren 

mundtlig;  f. 

Eks. 

(Morsetegn). 

>odie  Bataillon 

her!« 

eller  >  Station  a 

her  I  < 

Afsenderstationen. 

Modtagerstationen. 

Naar  Modtagerstationen  har 
meldt  sig,  begynder  Samtalen. 
Skal  denne  skrives  af  Mod¬ 
tageren,  angives  dette,  ved 
at  Afsenderen  siger  »Skriv!« 
Telefonmeddelelsen  dikteres 
derefter  gruppevis,  og  der 
gives  sjældent  mere  end  4  Ord 
i  hver  Gruppe.  Hvert  Ord 
udtales  helt,  selv  om  det  er 
nedskrevet  i  forkortet  Form. 
ICr  Forkortelsens  Betydning 
ikke  kendt  af  Afsenderen, 
staver  han  den.  Særlig  svære 
Ord  og  Navne  staves. 

Modtageren  nedskri¬ 
ver  straks  den  mod¬ 
tagne  Gruppe  og  gen¬ 
tager  den,  efter  at  den 
er  nedskrevet. 

Afsenderen  berigtiger  utyde¬ 
lige  eller  fejlagtige  Genta¬ 
gelser,  indtil  de  bliver  givet 
rigtigt  tilbage. 

Baade  Afsenderen  og  Modtageren  har  Ret  til  at  forlange 
en  sammenhængende  Gentagelse  af  Telefonmed¬ 
delelsen. 

At  Meddelelsen  er  afsluttet 
betegnes  ved  »Slut«. 

»Slut« gentages  af  Alod- 
tageren,  dersom  han 
heller  ikke  har  mere 
at  tale  om,  i  modsat 
Fald  svarer  han  med 
»Hallo!«  og  giver  sin 
Meddelelse. 

Er  en  Station  optaget,  naar  der  kaldes  paa  den, 
skal  den  dog  straks  melde  sig ;  men  samtidig  melder 
den:  »Vent!  optaget!«  og  tilføjer  om  muligt  i  hvor 
lang  Tid.  Den  kaldende  svarer:  >Forstaaet!  Slut!« 

Saa  snart  Stationen  er  klar  til  at  modtage,  kalder 
den  paa  den  ventende  Station  og  opfordrer  den  til 
at  give  sin  Meddelelse. 

25.  Skulde  Forbindelsen  svigte,  kan  Apparatet  i 
mange  Tilfælde  benyttes  til  Telegrafering,  idet  den 
højspændte  Summerstrøm  er  i  Stand  til  at  gaa 
igennem  endog  meget  mangelfulde  Ledningsforbin¬ 
delser.  Man  kan  give  Morsetegnene  ved  Tryk  paa 
Summerknappen  —  Prik  ved  et  kort  Tryk  og  Streg 
ved  et  langt  Tryk. 

26.  Telefonpersonalet  har  den  strengeste  Tavsheds¬ 
pligt  over  for  uvedkommende  angaaende  alt,  hvad 
det  erfarer  gennem  Tjenesten  som  Telefonister. 

Som  uvedkommende  er  at  betragte  enhver,  som 
ikke  er  foresat  for  Telefonpersonalet  ved  Telefon¬ 
tjenesten,  eller  som  ikke  utvivlsomt  er  Organ  for 
de  Kommandomyndigheder,  som  Telefonstationen  er 
underlagt. 

IV. 

Uddannelsen  af  Befalingsmænd  og 
menige  i  Telefontjeneste. 

27.  Samtlige  faste  Befalingsmænd  ved  Kompag¬ 
nierne  skal  være  fuldstændig  inde  i  Telefonmate¬ 
riellets  Funktionering  og  i  dets  Betjening  og  An¬ 
vendelse. 

28.  De  værnepligtige  Befalingsmænd  og  Mand¬ 
skabet,  der  uddannes  til  Telefontjeneste,  skal  kende 
Benævnelserne  paa  Materiellets  enkelte  Dele  og 
skal  kunne  oprette  og  nedtage  en  Station,  bygge  og 
afbryde  en  Ledning  og  med  Sikkerhed  betjene 
Telefonen  samt  kunne  føre  Telefonblokbogen. 

Pmdvidere  skal  de  kunne  foretage  Istandsættelser 
at  Ledningerne. 

29.  Telefonen  skal  anvendes  hyppigt  under  Fægt¬ 
nings-  og  Felttjenesteøvelser,  for  at  Befalings- 
mændene  kan  blive  fortrolige  med  dette  P^orbiii- 
delsesmiddel,  og  Telefonmandskabet  kan  faa  til¬ 
strækkelig  Øvelse  i  denne  særlige  Tjeneste. 

V. 

Telefonmateriellets  Anvendelse. 

30.  For  at  hver  Kolonneclel  (hver  Kamp-  eller 
Sikringsgruppe)  straks  kan  disponere  over  tilstrækkeligt 
Telefonmateriel,  knyttes  dette  til  Kompagniet.  Telefon- 
patronillen  skal  derfor,  naar  intet  andet  befales,  følge 
sit  Kompagni. 

31.  I  hvert  enkelt  Tilfælde  lægger  Bataillon  og 
Regiment  —  eventuelt  Divisionen  —  Beslag  paa 
det  Antal  Telefonpatrouiller,  som  de  behøver,  og 
samler  dem  i  større  eller  mindre  Grupper  under 
Kommando  af  en  Officer  eller  Underofficer. 

32.  Telefonen  overflødiggør  jpaa  ingen  Maade  andre 
Meddelelsesmidler. 

33.  Telefonen  hør  aldrig  misbruges  til  at  indskrænke 
de  underordnede  Føreres  Selvstændighed.  INIan  maa 
være  klar  over,  at  Bataillons-  og  højere  Chefers 
Handlefrihed,  deres  hele  Evne  til  at  øve  Indflydelse 
paa  Fægtningens  Gang  nu  som  før  hviler  paa  Re¬ 
serverne.  Vil  man  dirigere  ikke  blot  disse,  men 
ogsaa  alt  indsatte  Enheder  »som  Brikker«,  frem¬ 
kalder  man  falske  Fredsbilleder  og  lammer  Initiativet. 

Telefonen  maa  heller  ikke  blive  et  Middel  for  den 
undergivne  til  at  ,ySpørge''.  Spørgsmaal,  der  ikke  er 
absolut  nødvendige,  bliver  principmæssig  ubesvarede 
eller  kort  afviste. 

34.  Telefonens  Fortrin  kan  kun  udnyttes  fuld¬ 
stændigt,  naar  de  eventuelle  Krav  til  Samtale  tages 
i  Betragtning  allerede  ved  Telefonnettets  Anlæg,  og 
en  god  Telefonforbindelse  er  kun  mulig,  naar  de 
Led,  som  bruger  Telefonen^  overholder  streng  Orden 
ved  dens  Benyttelse  og  gensidig  tager  Hensyn  til 
hverandre. 

35.  Umiddelbar  Samtale  mellem  de  kommande¬ 
rende  (Officererne  i  Stabene  og  Tropperne)  skal  altid 
tilstræbes,  da  det  fremmer  Samkvemmets  Hurtighed 
og  sikrer  Meddelelsens  Rigtighed. 

36.  Skrevne  Telefonmeddelelser  affattes  i  Tele¬ 
gramstil  og  saa  kort  som  muligt.  De  indleveres 
tydeligt  skrevne  paa  Meldingskort.  Særlig  vigtige 
Talangivelser  skrives  med  Bogstaver. 

37.  Telefonens  taktiske  Anvendelse  maa  rette  sig 
efter  Forholdene.  Som  almindelig  Anvisning  kan 
tjene  følgende: 

a.  Telefonen  kan  under  alle  Forhold  bruges  til 
Forbindelse  med  staaende  Flankesikringer  og 
med  Observationsposter. 

1).  Under  Ophold  paa  Stedet  anvendes  den  til 
Forbindelse  mellem  Sikringsdelene  indbyrdes 
og  mellem  disse  og  Hovedstyrken.  Dersom 

et  Kantonnement  varer  flere  Dage,  kan  den 
ogsaa  benyttes  til  indbyrdes  Forbindelse  mellem 
Kantonnementerne, 
c.  Under  Kamp. 

I  Forsvaret  letter  Telefonen  en  rettidig  Ind¬ 
sættelse  af  Eeserver,  Ansættelse  af  Modangreb 
o.  s.  fr.  og  begunstiger  saaledes  et  aktivt 
Forsvar.  Forbindelse  oprettes  mellem  Føreren, 
Afsnittene  og  Keserverne,  samt  med  særlige 
Observatører.  Telefonlinierne  kan  bygges 
samtidig  med,  at  Skyttegravene  anlægges,  og 
der  vil  næppe  være  noget  i  Vejen  for  straks 
at  disponere  over  det  meste  af  Materiellet. 

Under  Angrebet  er  Telefonens  Anvendelse 
mere  begrænset.  Den  er  for  de  i  forreste  Linie 
kæmpende  Kompagnier  og  Batailloner  mere 
et  Meldemiddel  end  et  Middel  til  at  modtage 
Befalinger.  Som  Befalingsmiddel  kan  den 
derimod  være  meget  vigtig  over  for  Reserver, 
omfattende  og  omgaaende  Grupper  o.  1. 

Forbindelse  oprettes 

—  mellem  Angrebsstyrkens  forreste  Dele  og 
de  bagved  værende  Chefer,  for  at  de  kan  faa 
Meddelelse  om  de  ved  Kampen  vundne  Rekogno¬ 
sceringsresultater, 

—  mellem  Føreren  og  omfattende  eller  om¬ 
gaaende  Grupper  for  at  frembringe  Enhed  i 
Kamphandlingen,  samt 

—  mellem  Førere  og  Reserver. 

Telefonlinierne  bygges  i  Reglen  først,  naar  Frem¬ 
rykningen  standser  og  selve  Kampforholdene  bliver 
mere  stabile.  Efterhaanden  som  Angrebet  skrider 

frem,  maa  Forbindelserne  eventuelt  forlænges,  og 
det  maa  derfor  iagttages,  at  ikke  hele  Materiellet 
straks  anvendes.  Telefonen  kan  derfor  i  mange 
Tilfælde  fratages  de  i  forreste  Linie  værende  Kom¬ 
pagnier.  Dette  gælder  navnlig  under  saadanne 
Forhold,  hvor  Bataillonschefen  personlig  kan  overse 
Begivenhedernes  Gang  i  forreste  Linie,  hvilket  turde 
være  det  almindelige,  naar  Bataillonen  er  enkadreret. 
Man  faar  da  saa  meget  desto  mere  Materiel  til 
Raadighed  til  Forbindelserne  bag  Fronten  og  ud  i 
Flankerne. 

38.  Man  bør  i  Almindelighed  undgaa  at  føre  Tele¬ 
fonen  frem  til  selve  Skvttelinien. 

%> 

39.  Det  er  uhensigtsmæssigt  at  samle  mange 
Samtalestationer  i  et  sammenhængende  Net,  da  de 
enkelte  Stationers  Ydeevne  derved  formindskes. 
Større  Telefonnet,  som  sandsynligvis  vil  blive  taget 
stærkt  i  Brug,  deles  saaledes,  at  en  sammenhængende 
Gruppe  ikke  omfatter  mere  end  4,  højst  6,  Samtale- 
stationer. 

Under  Kamp  ordnes  Telefonforbindelserne  saa 
vidt  muligt  i  Grupper,  der  svarer  til  den  taktiske 
Gruppering.  Herved  iagttages,  at  de  Forbindelser, 
der  fører  til  højere  Myndigheder,  i  Almindelighed  bør 
være  fuldstændig  skilt  fra  de  Forbindelser,  der  be¬ 
sørger  Samkvemmet  med  de  lavere  Led  (se  Fig.  5). 
Under  Sikringstjenesten  er  dette  dog  ikke  altid 
nødvendigt  (se  Fig.  6). 

40.  Kan  Samtalestationen  ikke  oprettes  umiddelbart 
ved  den  paagældende  Chefs  Standplads,  maa  der  stilles 

Ordonnanser  (Ryttere,  Cyklister  o.  s.  v.)  til  Raadig- 
hed  til  Viderebefordring  af  de  indløbende  Befalin¬ 
ger  og  Meldinger. 

41 .  Telefonpatrouiller,  der  skal  bygge  Ledninger 
Ilden  for  det  sikrede  Omraade,  saavel  som  Telefon¬ 
stationer,  der  ikke  oprettes  i  umiddelbar  Forbindelse 
med  Troppeafdelingerne,  maa  beskyttes  mod  Fore¬ 
tagender  fra  Fjendens  Side  ved  særlige  Sikrings¬ 
styrker. 

42.  N  aar  under  Kamp  Telefonnettet  skal  forskydes 
fremad,  maa  nogle  af  Samtalestationerne  og  Dele 
af  Ledningsnettet  blive  staaende  paa  deres  oprinde¬ 
lige  Plads,  medens  det  øvrige  Net  forlænges,  og  de 
tilsvarende  Stationer  lægges  frem.  Kaar  dette  er 
sket,  føres  de  efterladte  Stationer  og  Ledninger 
ogsaa  frem. 

Under  den  første  Del  af  Bevægelsen  fremad  skal 
det  staaende  Ket  benyttes  som  hidtil,  og  Forbindelsen 
mellem  de  staaende  Stationer  og  de  fremrykkende 
Kommandoer  opretholdes  ved  Ordonnanser,  indtil 
den  telefoniske  Forbindelse  atter  er  optaget  af  de 
først  fremskudte  Stationer.  En  fuldstændig  Af¬ 
brydelse  af  alle  Forbindelser  maa  aldrig  finde  Sted. 

43.  Paa  meget  vigtige  Telefonlinier  maa  der  op¬ 
rettes  Mellemstationer  mellem  Samtalestationer,  der 
ligger  saa  langt  fra  hinanden,  at  Ledningsbrud  kan 
medføre  utilladelige  lange  Afbrydelser  af  Forbindelsen. 

En  Mellemstation  skal  kun  holde  Øje  med,  om 
Ledningen  er  intakt,  idet  den  følger  de  løbende 

Samtaler  og  ved  paafaldende  lange  Pavser  summer  til 
Nabostationerne  for  eventuelt  derved  at  fastslaa, 
til  hvilken  Side  Afbrydelse  har  fundet  Sted.  Der¬ 
efter  hjælper  den  med  ved  Ledningens  Istandsættelse. 

44.  Dersom  det  under  indtrædende  Forstvrrelser  i 

«/ 

Ledningsnettet  ikke  kan  lade  sig  gøre  at  afvente 
dets  Istandsættelse,  men  en  Forbindelse  ved  andre 
Midler  er  ubetinget  nødvendig,  kan  det  anbefales, 
foruden  ved  Samtalestationerne,  ogsaa  at  anbringe 
Ordonnanser  ved  Mellemstationerne,  der  da  kan 
indgaa  som  Led  i  en  Relaislinie. 

45.  Ved  Telefonforbindelser  paa  Kamppladsen  kan 
der  udstilles  Poster  ved  Ledningen  paa  Steder,  livor 
man  paa  Grund  af  dens  ugunstige  Beliggenhed  kan 
forudse,  at  den  let  vil  blive  beskadiget  af  egne 
Tropper. 

46.  Det  er  forbudt  at  knytte  Felttelefonen  til  det 
permanente  Telegraf-  eller  Telefonnet  samt  til  Tele¬ 
grafkompagniernes  Ledninger  uden  Overkouimandoens 
(F æstningskommandoens)  Tilladelse. 

Skematisk  Fremstilling  af  Telefonmateriellets  Anvendelse  ved  et  Regiment  under  Kamp. 

